OKRESNÁ PROKURATÚRA BANSKÁ BYSTRICA 
Partizánska cesta 1, 975 63 Banská Bystrica 1	

Číslo: 3 Pv 410/15/6601-19	Banská Bystrica 24.01.2017 
EEČ: 2-45-10-2017
U Z N E S E N I E
Trestná vec:	obv. XXXXX
Trestný čin:	prečin: ublíženie na zdraví podľa § 158 Trestného zákona
Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX XXXXX XXXXX, XXXXX
povolanie: XXXXX
väzba: nie
ktorý je trestne stíhaný pre trestný čin:
-	prečin: ublíženie na zdraví podľa § 158 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 6.11.2015, spisová značka 3 Pv 410/15/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
19.08.2015 v čase okolo 15.30 h na ceste č. III/2428 v okrese Banská Bystrica viedol, v smere od Banskej Bystrice do obce Ľubietová, osobné motorové vozidlo zn. Ford Focus ev. č. XXXXX napriek tomu, že jeho schopnosť viesť vozidlo bola znížená únavou, v dôsledku čoho počas vedenia vozidla dostal mikrospánok a prešiel s ním do protismernej časti vozovky, kde prednou časťou vozidla narazil do prednej časti protiidúceho osobného motorového vozidla zn. Citroen Xsara ev. č. XXXXX, ktoré viedla XXXXX, nar. XXXXX, pričom táto pri dopravnej nehode utrpela pomliaždenie tváre, pomliaždenie ľavého ramena a kľúčnej kosti, pomliaždenie brucha, pomliaždenie driekovej oblasti a podvrtnutie krčnej chrbtice, ktoré zranenia znalec XXXXX v odbornom vyjadrení hodnotí ako zranenia s primeranou dobou liečenia a práceneschopnosti v trvaní 15 dní. 
Uznesením prokurátora Okresnej prokuratúry Banská Bystrica zo dňa 6.11.2015, spisová značka 3 Pv 410/15/6601, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Uznesením prokurátora Okresnej prokuratúry v Banskej Bystrici sp. zn. 3 Pv 410/15/6601-5 zo dňa 06.11.2015 bolo podľa § 216 ods. 1 Tr. por. trestné stíhanie obvineného XXXXX pre trestný čin ublíženia na zdraví podľa § 158 Tr. zák., ktorého sa dopustil tak, ako je uvedené vo výrokovej časti tohto uznesenia, podmienečne zastavené.
	
Podľa § 216 ods. 2 Tr. por. bola obvinenému XXXXX v rozhodnutí o podmienečnom zastavení trestného stíhania určená skúšobná doba v trvaní 12 mesiacov. Táto začala plynúť právoplatnosťou rozhodnutia o podmienečnom zastavení trestného stíhania, teda dňa 12.12.2015. Po uplynutí skúšobnej doby bolo zistené, že obvinený XXXXX v jej priebehu viedol riadny život, keď nespáchal žiadny skutok, ktorý by napĺňal zákonné znaky skutkovej podstaty niektorého trestného činu podľa Trestného zákona a nebol prejednávaný ani v priestupkovom konaní za spáchanie priestupku.  

	Na základe uvedených skutočností možno usudzovať, že samotné trestné stíhanie obvineného XXXXX teda postačilo na jeho prevýchovu a preto bolo potrebné rozhodnúť tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú môžu podať obvinený a poškodený v lehote do troch dní odo dňa jeho doručenia prostredníctvom Okresnej prokuratúry v Banskej Bystrici. O sťažnosti rozhodne prokurátor Krajskej prokuratúry v Banskej Bystrici. Sťažnosť má odkladný účinok.

Mgr. Pavel Keller
prokurátor